Konkurss **Otselepingu sõlmimine Mustvee valla õpilasliinide osutamiseks 2025-2026 õppeaastal**

**Mustvee valla õpilastranspordi liiniveo avaliku teenindamise leping**

/viimase digiallkirja kuupäev/

**MTÜ Jõgevamaa Ühistranspordikeskus** (edaspidi TELLIJA) mida esindab juhatuse liige Kristjan Noormägi

ja,

…………………. (edaspidi VEDAJA), teiselt poolt (edaspidi koos nimetatud POOLED), sõlmisid alljärgneva hankelepingu (edaspidi Leping):

**1. Üldsätted**

1.1. Leping sõlmitakse vastavalt konkursi „Otselepingu sõlmimine Mustvee valla õpilasliinide osutamiseks 2025-2026 õppeaastal“ tulemustele.

1.2. Vedaja peab tagama Eesti Vabariigi kehtivates õigusaktides, sh haridusseaduses, liiklusseaduses, ühistranspordiseaduses, autoveoseaduses ning hankedokumentide tehnilises kirjelduses sätestatud kõikide sõitjateveo nõuete täitmise.

1.3. Lepingu lahutamatuteks osadeks on konkursi „Otselepingu sõlmimine Mustvee valla õpilasliinide osutamiseks 2025-2026 õppeaastal“ konkursidokumendid (edaspidi konkursidokumendid), vedaja pakkumus, pooltevahelised kirjalikud teated, leping ning lepingu muudatused ja lisad, mis on lepingul selle sõlmimise hetkel või milles lepitakse kokku pärast lepingu allkirjastamist. Allakirjutamise hetkel on lepingule lisana lisatud konkreetsed sõiduplaan(id), mille teenindamist Vedaja alustab.

**2. Lepingu objekt**

2.1. Tellija tellib ja Vedaja teostab Lepingu tingimuste kohaselt õpilastranspordi liinivedu (edaspidi teenus) pakkumuses toodud bussidega.

2.2. Vedaja teostab õpilastranspordi liinivedu hanke tehnilises kirjelduses sätestatud sõiduplaani marsruutidel ……………… õpilasveo piirkonnas (hõlmab liini…………………) koolipäevadel vastavalt märgitud ajagraafikule, mis on lepingu lahutamatu lisa.

2.3. Teenuse osutamise periood on 01.09.2025 – 09.06.2026

2.4. Teenust ei osutata haridus- ja teadusministri käskkirjaga kinnitatud koolivaheaegadel ja riiklikel pühadel. <https://www.riigiteataja.ee/akt/119032025005?leiaKehtiv>

**3. Arveldamise kord**

3.1. Teenuse eest tasumine toimub Vedaja ja Tellija vahel kokkulepitud liinikilomeetri hinna alusel vastavalt igas kuus tegelikult läbitud liinikilomeetritele (summeerides konkreetse kuu tegelikel koolipäeval läbitud tegelikud marsruudid.

3.2. Teenuse liinikilomeetri hind on …………….. (käibemaks………………). Liinikilomeetri hind koos käibemaksuga on kokku……

3.3. Vedaja esitab tellijale arve koos aruandega hiljemalt teenuse osutamise järgneva kuu 5-ndaks kuupäevaks. Aruandes peab olema märgitud sõitjate ja läbitud liinikilomeetrite arv päevade ja liinide kaupa ning koondina kuu kohta.

3.4. Tellija tasub esitatud arve 15 (viieteistkümne) päeva jooksul.

**4. Üldised nõuded teenuse osutamisel**

4.1. Töö teostamisel kasutatav sõiduk (k.a. asendussõiduk) peab olema varustatud:

4.1.1. turvavöödega (nii juhiiste kui ka sõitjate istmed,

4.1.2. istekohaga kõigile sõitjatele;

4.1.3. töökorras sõitjate salongi kütteseadmetega (radiaatorite/konvektoritega) ja valgustusega;

4.1.4. vedaja nimetuse ja telefoninumbriga bussi sõitjate salongis ning muu teave, mida Tellija peab vajalikuks (nt sõiduplaan, info sõiduplaani muudatustest jms);

4.1.5. vähemalt ühe prügikastiga teenindusukse juures.

4.2. Sõidukil peab olema lisakütteseade külmal ajal mootori vajaliku töötemperatuuri saavutamiseks ja salongi kütmiseks.

4.3. Juht tagab sõidukis sisetemperatuuri vähemalt 10 °C ning mitte üle 25 °C.

4.4. Trepiastmed peavad olema piisavalt madalad, et väiksed lapsed saaksid raskusteta bussi siseneda ja väljuda.

4.5. Sõitjateveol kasutataval bussil peab esi- ja tagaosas olema lasterühma tunnusmärk ning esiosas nähtaval kohal liinisilt, millel on märgitud marsruut, liini nimetus ja number. Sõitjate sisenemise ja väljumise ajal peavad põlema bussil ohutuled. Bussijuht peab tagama laste bussi sisenemise ja bussist väljumise ning sõidutee ületamise ohutuse. Bussijuht palub sõitjatel sõidu ajaks kinnitada turvavöö;

4.6. Sõiduk peab olema korrektse välimusega (roosteplekkideta, märgatavate värviparandusteta kerel, korras istmetega jms).

4.7. Sõiduk peab olema liinile sõites puhas nii seest kui väljast.

4.8. Pimedal ajal peab sõitjate salongis olema võimalik sisse lülitada vähemalt 50% ettenähtud valgustusest.

4.9. Talvisel ajal peavad sõidukid olema soojad ning varustatud esmaste abivahenditega (labidas, köis, libedustõrjevahendid jm).

4.10. Talveperioodil peab vedaja võimaldama õpilaste talvespordivahendite transporti.

4.11. Sõidukijuhid on korrektselt riietatud, käituvad sõitjatega viisakalt ja vastutulelikult (abistavad pagasi paigutamisel pagasiruumi jms) ning ei häiri bussis raadio kuulamisega sõitjaid;

4.12. Sõiduki juht peab sõitma sujuvalt ja ohutult ning täpselt kinni pidama ettenähtud väljumis- ja saabumisaegadest ning kui on ette nähtud, siis ka muudest kellaaegadest; ei tohi väljuda lähtepeatusest ettenähtust varem ega tohi peatusest ilma põhjuseta väljuda ettenähtust hiljem.

4.13. Tehnilise rikke, avarii tõttu või muul põhjusel teenuse osutamise katkemisel garanteerib Vedaja asendustranspordivahendi saatmise ühe tunni jooksul.

4.14. Tellija tasub üksnes Teenuse osutamise raames läbitud tegelike kilomeetrite eest. Tellijal on õigus tellida täiendavat Teenust Vedaja poolt pakutud sõidukilomeetri hinnaga

**5. Tellija õigused ja kohustused**

5.1. Tellijal on õigus:

5.1.1 Ajakohastada ning muuta nõudlusest ja rahastamise võimalusest tulenevalt sõiduplaani;

5.1.2 Suurendada või vähendada õpilastranspordi vedude mahtu kuni 20% võrra võrreldes algse sõiduplaani mahuga, teatades sellest Vedajat vähemalt 5 päeva ette (kokkuleppel on võimalik ka väikesem etteteatamise tähtaeg);

5.1.3. Teostada järelevalvet vastavalt ühistranspordiseadusele, kontrollida liiniveo aluseks olevaid dokumente, sõiduplaanist kinnipidamist, busside täituvust ja liiniveo teostamise kvaliteeti vastavalt konkursidokumentides ja lepingus sätestatud nõuetele ning asjaomastele õigusaktidele, kaasates järelevalve läbiviimisse vajadusel teisi pädevaid ametiasutusi;

5.1.4. nõuda vedajalt lepingu täitmise kohta asjassepuutuvat aruandlust ja teavet, sh informatsiooni, dokumente ja andmeid kogu Lepingu kehtivuse perioodil, määrates vedajale teabe esitamiseks tähtaja;

5.2. Tellija on kohustatud:

5.2.1. Maksma vedajale toetust lepingus ettenähtud korras ja tingimustel;

5.2.2. Tagama, et järelevalve, kontrollimise või vedaja poolt teabe esitamise käigus temale teatavaks saanud vedaja ärisaladust hoitakse konfidentsiaalsena. Ärisaladuseks ei loeta õigusaktide kohaselt avalikustamisele kuuluvat või avalikustatud teavet;

5.2.3. Informeerima vedajat tellijale teadaolevatest plaanilistest liikluse sulgemistest või ümberkorraldustest;

5.2.4. Informeerima avalikkust liiniveoga seotud muudatustest.

**6. Vedaja õigused ja kohustused**

6.1. Vedajal on õigus:

6.1.1 mitte järgida sõiduplaani, kui ei ole tagatud sõitjate ja liiklejate ohutus Vedajast mittesõltuvatel ja ettenägematutel asjaoludel (nt liiklustakistused, teede lagunemine, meteoroloogilised tingimused jms), nimetatud asjaolust tuleb Tellijat koheselt teavitada;

6.1.2. esitada taotlus sõiduplaani muutmiseks, kui liini teenindamisel on selgunud alalise iseloomuga asjaolud, mis ei võimalda sõiduplaanist kinni pidada või sõiduplaani muutmine on Tellija huvidest lähtudes otstarbekam;

6.1.3 Kui selgub, et sõitjate vedu on võimalik teostada tulenevalt sõitjate arvust ka väiksema istekohtade arvuga bussiga, siis on Tellija eelneval kirjalikul nõusolekul lubatud veo teenindamiseks kasutada ka väiksema istekohtade arvuga bussi eeldusel, et buss vastab tehnilistele tingimustele ja nõuetele;

6.2. Vedaja kohustub

6.2.1 viivitamatult teavitama Tellijat ettenägematutest asjaoludest, mis ei võimalda marsruudile väljuda või tellimust täita;

6.2.2. Osutama Teenust nõuetekohaselt, mis hõlmab muuhulgas kohustuse omal kulul hankida kogu sõitjateveo teenuse osutamiseks vajaliku kvalifitseeritud tööjõu, kõik sõitjateveoks kasutatavad töövahendid ja nõuetekohased sõidukid, samuti teostama muud toimingud, mis on vajalikud Lepingu täitmiseks, sh tagama sõitjateveo teenuse osutamisel sõidukite vastavuse tehnilistele nõuetele.

6.2.7. Tagama oma kulul kõik sõitjateveoks kasutatava sõiduki nõuetekohaseks ekspluatatsiooniks vajaliku sh kuluvahendid näiteks nõuetekohased rehvid, vajaliku kütuse ja määrded samuti kohustusliku kindlustuse, tehnoülevaatuse jmt;

6.2.8. Teenuse teostamisel kaitsma ja mitte ohtu seadma inimeste elu ja tervist, vara või keskkonda.

6.2.9.Osutama Teenust vajaliku professionaalsusega, rakendades oma erialaseid teadmisi ja kogemusi parimal võimalikul viisil, teostades teenuse kvaliteetselt ja vastavuses Eestis kehtivate õigusaktide, normide ja eeskirjade ning hea tavaga sh täitma kõiki, kuid mitte ainult, liiklusseadusest, ühistranspordiseadusest ja autoveoseadusest ning Lepingust teenuse osutamisele tulenevaid nõudeid.

**7. Kontaktisikud**

7.1. Tellija esindajaks käesoleva Lepingu täitmisel on juhatuse liige Kristjan Noormägi (kontaktid lepingu all osas).

7.2. Vedaja volitatud esindajaks käesoleva Lepingu täitmisel on …………. Tel ……….. ………………….e-mail

**8. Poolte vastutus**

8.1. Pooled kannavad vastutust oma Lepingujärgsete kohustuste täitmata jätmise või mittekohase täitmisega teisele Poolele tekitatud kahju eest.. Pooled ei vastuta Lepingu rikkumise eest, kui rikkumine leidis aset vääramatu jõu tagajärjel.

8.2. Vedaja on vastutav kõikide tema, sh alltöövõtjate, süül lepingus ette nähtud kohustuste täitmisel tekitatud kahjude eest, sõltumata sellest, kas need kahjud on tekitatud Tellijale, teisele liiklejale või kolmandale isikule.

8.3. Sõidugraafikuga määratud tähtajaks või selles kokkulepitud ajaks Teenuse osutamata jätmisel, samuti marsruudile väljumata jätmisel, samuti Tellija teavitamata jätmisel asjaoludest, mis ei võimalda marsruudile väljuda või tellimust täita, võib Tellija Lepingu ennetähtaegselt lõpetada, teavitades Vedajat sellest 7 (seitse) päeva ette.

8.4. Vedaja peab Tellijale hüvitama bussi vedamiseks ette teatamata jätmisest tekkinud kahju.

8.5. Lepingu mittetäitmisel Vedaja süü tõttu (õpilastranspordi katkemisel ning asendussõiduki mitterakendamisel, ka juhul, kui lapsed ei jõua õigeaegselt kooli Vedaja süül) võib Tellija nõuda leppetrahvi kuni 1000 eurot;

8.6. Leppetrahvide osas on Tellijal õigus teha tasaarvestus Vedajale esitatavate arvetega.

8.7. Pretensioonid sõitude ära jäämise või hilinemise kohta peavad olema Tellija poolt esitatud kirjalikult viie tööpäeva jooksul e-kirjaga aadressil …………….ee.

8.8. Lepingust tulenevate kohustuste mittetäitmist või mittenõuetekohast täitmist ei loeta Lepingu rikkumiseks, kui selle põhjuseks olid asjaolud, mida Pooled ei saanud mõjutada, ei võinud ega pidanud ette nägema ega ära hoidma (vääramatu jõud). Nimetatud asjaolude olemasolu peab olema tõendatav ning vaatamata eelnimetatud ettenägemata asjaoludele, on Pooled kohustatud võtma tarvitusele abinõud tekkida võiva kahju vähendamiseks. Kui takistav asjaolu on ajutine, on kohustuse rikkumine vabandatav üksnes aja vältel, mil asjaolu takistas kohuse täitmist.

8.9. Lepingu punktis 3.4 toodud maksetähtaja ületamisel on Vedajal õigus nõuda viivist 0,5% päevas tähtajaks tasumata summalt.

8.10 Juhul, kui lepingu kehtivusaja jooksul muutuvad oluliselt bussiliiniveo korraldamise aluseks olevad tingimused (sõitjate sõiduvajadus, liinivõrk), mille tõttu ei ole lepingu täitmine samadel tingimustel enam võimalik või see muutub pooltele ebamõistlikult koormavaks, siis on pooltel õigus lõpetada leping poolte kokkuleppel ning tellija korraldab vedaja valimiseks uue konkursi või riigihanke. Kuni uue vedaja valimiseni täidab lepingut senine vedaja;

8.11 Tellijal on õigus vastavalt HMS § 102 lõikele 2 lepingut ühepoolselt muuta;

**9. Vaidluste lahendamise kord**

9.1. Lepingust tulenevad ja sellega seotud vaidlused püüavad Pooled lahendada läbirääkimiste teel. Kui vaidlust ei õnnestu lahendada läbirääkimiste teel, on Pooltel õigus pöörduda vaidluse lahendamiseks kohtusse vastavalt Eesti Vabariigis kehtivatele õigusaktidele.

**10. Lepingu jõustumine, lõppemine ja lõpetamine ning muutmine**

10.1. Leping jõustub Lepingu allkirjastamise hetkest ja sellele lisatud viimasest digitaalallkirja kuupäevast.

10.2. Leping kehtib alates 1. septembrist 2025 kuni 09. juuni 2026 ning lõpeb tähtaja saabumisel.

10.3. Pooled võivad nõuda Lepingu ennetähtaegset lõpetamist, teatades sellest teisele Poolele vähemalt 60 päeva ette.

10.4. Lepingu tingimusi võib muuta üksnes Poolte kirjalikul kokkuleppel, välja arvatud juhul kui muudatus tuleneb Eesti Vabariigi õigusaktidest.

**TELLIJA**   **VEDAJA**

(allkirjastatud digitaalselt) (allkirjastatud digitaalselt)

Kristjan Noormägi, juhatuse liige

MTÜ Jõgevamaa Ühistranspordikeskus

Silla 2, Põltsamaa linn

Põltsamaa vald

Jõgeva maakond

E-post kristjan.noormagi@uhistransport.ee

Tel. 5388 0540